BGRIM เด้ง 3% โบรกแนะ “ซื้อ” เป้า 40 บ. จับตา Q4 ฟื้น รับค่าเอฟทีพุ่ง
BGRIM ดีด 3% โบรกชี้ไตรมาส 4/65 ฟื้นตัว รับค่าเอฟทีพุ่ง-ต้นทุนก๊าซลด รวมทั้งคาดโรงไฟฟ้า SPP แห่งใหม่ภายใต้โครงการโรงไฟฟ้าทดแทน จะช่วยสนับสนุนได้บางส่วน ยังคงแนะนำ “ซื้อ” ราคาเป้าหมาย 40 บ.
BGRIM ดีด 3% โบรกชี้ไตรมาส 4/65 ฟื้นตัว รับค่าเอฟทีพุ่ง-ต้นทุนก๊าซลด รวมทั้งคาดโรงไฟฟ้า SPP แห่งใหม่ภายใต้โครงการโรงไฟฟ้าทดแทน จะช่วยสนับสนุนได้บางส่วน ยังคงแนะนำ “ซื้อ” ราคาเป้าหมาย 40 บ.
28 พ.ย. 2565

ผู้สื่อข่าวรายงานว่า วันนี้ (28 พ.ย.65) ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 14:51 น. อยู่ที่ระดับ 37.75 บาท บวก 1.25 บาท หรือ 3.42% สูงสุดที่ระดับ 37.75 บาท ต่ำสุดที่ระดับ 36.50 บาท ด้วยมูลค่าการซื้อขาย 299.13 ล้านบาท

บล.อินโนเวสท์ เอกซ์ ระบุในบทวิเคราะห์วันนี้ (28 พ.ย.65) คาดแนวโน้มไตรมาส 4/2565 ของ BGRIM จะปรับตัวดีขึ้น แรงหนุนจากต้นทุนก๊าซที่ลดลง และการปรับค่า Ft เป็น 0.9343/kWh เต็มไตรมาส รวมทั้งคาดโรงไฟฟ้า SPP แห่งใหม่ภายใต้โครงการโรงไฟฟ้าทดแทน (SPP replacement scheme) จะช่วยสนับสนุนได้บางส่วน
นอกจากนี้ บล.เคจีไอ (ประเทศไทย) ระบุในบทวิเคราะห์ (23 พ.ย.65) คาดการณ์ไตรมาส 4/2565 ของ BGRIM มีแนวโน้มดีต่อเนื่อง ยังคงมองบวกกับแนวโน้มกำไรจากธุรกิจหลัก โดยคาดว่ากำไรจะดีดตัวขึ้นจากไตรมาสก่อนหน้าเนื่องจากราคาก๊าซ SPP ลดลงใน ขณะที่ค่า Ft เฉลี่ยเพิ่มขึ้นเป็น 0.9343 บาท/กิโลวัตต์ เพิ่มขึ้น 0.46 ซึ่งคาดว่าราคาก๊าซของ SPP ในไตรมาส 4/2565 จะลดลงเหลือประมาณ460-470 บาท/mmbtu ลดลง 16-18% จากไตรมาสก่อนหน้า อย่างไรก็ตามผลประกอบการอาจจะพลิกกลับมาเป็นบวก โดยยังคงคำแนะนำซื้อราคาเป้าหมายปี 2566 ที่ 40 บาท